**LĒMUMS**

Liepājā

|  |  |
| --- | --- |
| 2022.gada 13.oktobrī |  Nr.357/14(prot. Nr.14, 8.§) |

Par bijušās rūpnīcas “Liepājas Metalurgs”

teritorijas lokālplānojuma un saistošo

noteikumu apstiprināšanu

Pamatojoties uz likuma “Par pašvaldībām” 43.panta pirmās daļas 1.punktu, Teritorijas attīstības plānošanas likuma 12.panta pirmo daļu un 24.panta otro daļu, Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas plānošanas dokumentiem” 88.1.apakšpunktu un 91.punktu, sabiedrības ar ierobežotu atbildību “UPB Projekti” iesniegto lokālplānojuma gala redakciju, kas groza Liepājas pilsētas teritorijas plānojumu bijušās rūpnīcas “Liepājas Metalurgs” teritorijai (turpmāk arī - Lokālplānojums), Vides pārraudzības valsts biroja 2022.gada 23.septembra atzinumu Nr.4-03/18/2022 “Par lokālplānojuma, kas groza Liepājas pilsētas teritorijas plānojumu bijušās rūpnīcas “Liepājas Metalurgs” teritorijai, Liepājā Vides pārskatu”,Lokālplānojuma izstrādes vadītāja 2022.gada 26.septembra Ziņojumu par pilnveidotā Lokālplānojuma un Vides pārskata publisko apspriešanu un izskatot Liepājas valstspilsētas pašvaldības domes pastāvīgās Pilsētas attīstības komitejas 2022.gada 6.oktobra lēmumu (sēdes protokols Nr.10), Liepājas valstspilsētas pašvaldības dome **nolemj:**

1. Apstiprināt lokālplānojuma, kas groza Liepājas pilsētas teritorijas plānojumu bijušās rūpnīcas “Liepājas Metalurgs” teritorijai, pilnveidoto redakciju.

2. Apstiprināt Liepājas valstspilsētas pašvaldības domes 2022.gada 13.oktobra saistošos noteikumus Nr.21 “Lokālplānojuma, kas groza Liepājas pilsētas teritorijas plānojumu bijušās rūpnīcas “Liepājas Metalurgs” teritorijai, teritorijas izmantošanas un apbūves noteikumi un grafiskā daļa” (turpmāk - Saistošie noteikumi).

3. Uzdot Lokālplānojuma izstrādes vadītājam:

3.1. piecu darba dienu laikā pēc šī lēmuma spēkā stāšanās, ievietot lēmumu par Lokālplānojuma apstiprināšanu Liepājas valstspilsētas pašvaldības tīmekļa vietnē un Teritorijas attīstības plānošanas informācijas sistēmā;

3.2. paziņojumu par lēmuma un Saistošo noteikumu pieņemšanu divu nedēļu laikā publicēt Latvijas Republikas oficiālajā izdevumā “Latvijas Vēstnesis”, vietējā laikrakstā “Kurzemes Vārds” un Liepājas valstspilsētas pašvaldības tīmekļa vietnē.

4. Liepājas pilsētas pašvaldības iestādes “Liepājas pilsētas būvvalde” vadītājam kontrolēt lēmuma 3.punkta izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Attīstības pārvaldei, Liepājas pilsētas būvvaldei, Finanšu pārvaldei, Izpilddirektora birojam, Nekustamā īpašuma pārvaldei, Liepājas SEZ pārvaldei, Vides aizsardzības un reģionālās attīstības ministrijai, SIA “UPB Projekti” |